Leonídas Kavákos

Leonídas Kavákos (, s. 1967 Ateena, Kreikka) on kreikkalainen viulisti ja kapellimestari.

Kavákos aloitti opintonsa Ateenassa ja jatkoi opintojaan Yhdysvalloissa, jossa hänen opettajansa oli Josef Gingold.

Kavákos voitti 18-vuotiaana vuonna 1985 Jean Sibelius -viulukilpailun ja vuonna 1988 puolestaan Paganini-kilpailun (Premio Paganini). Voittojen ansiosta Kavákos kutsuttiin eri orkesterien solistiksi Pohjois-Amerikassa, Lähi-idässä ja Euroopassa. Sittemmin hän on esiintynyt muun muassa Berliinin filharmonikkojen, Houstonin sinfoniaorkesterin, Atlantan sinfoniaorkesterin, Toronton sinfoniaorkesterin, La Scalan filharmonikkojen, Rotterdamin filharmonikkojen, Los Angelesin filharmonikkojen, Bostonin sinfoniaorkesterin, New Yorkin filharmonikkojen, Israelin filharmonisen orkesterin ja Lontoon filharmonisen orkesterin solistina.

Kavákos on toiminut myös kapellimestarina, ja hän on esimerkiksi johtanut La Scalan filharmonikkoja. Hän toimi lokakuusta 2007 syyskuuhun 2009 itävaltalaisen Camerata Salzburg -kamariorkesterin taiteellisena johtajana.

Lähteet

Aiheesta muualla 

Kavákos Intermusica-sivustolla 
Ylen Elävä arkisto: Leonídas Kavákoksen haastattelu

Kreikkalaiset viulistit
Kreikkalaiset kapellimestarit
Vuonna 1967 syntyneet
Elävät henkilöt